**iPad Pro**|  |
| Kūrėjas | Apple Inc. |
| Gamintojas | Foxconn |
| Išleidimo data | 2015 m. lapkričio 11 d. |
|
| Nutraukimo data | {{{nutraukimo data}}} |
| Tipas | Planšetinis kompiuteris |
|
| Parduota vienetų | {{{parduota}}} |
| Operacinė sistema | iOS (2015–2019), iPadOS (2019–iki dabar) |
| Procesorius | **Pirmosios kartos 12,9 colių, 9,7 colių**: 2,26 GHz, dviejų branduolių, 64 bitų ARMv8-A.**Antrosios kartos 12,9 colių, 10,5 colių**: 2,34 GHz 16 branduolių, 64 bitų.**Trečiosios kartos 12,9 colių, 11 colių**: 2,49 GHz, 8 branduolių, 64 bitų. |
| Pirmtakas | {{{pirmtakas}}} |
| Apple svetainė |

**iPad Pro** – gaminių grupė, priklausanti „iPad" planšetinių kompiuterių serijai, kurią sukūrė, išvystė ir rinkai pristatė „Apple Inc." – bendrovė valdanti „iOS" ir „iPadOS" mobiliąsias operacines sistemas. Naujausios kartos „iPad Pro" turi dviejų dydžių ekranus: 11 colių (28 cm) ir 12,9 colių (33 cm), o vidinės atminties talpa gali būti keturių dydžių: 64, 256, 512 GB ir 1 TB.

Pirmasis 12,9 colių „iPad Pro" modelis buvo pristatytas 2015 m. rugsėjo 9 d. ir išleistas 2015 m. lapkričio 11 d. Jis buvo didesnis nei ankstesni „iPad" modeliai ir pirmasis „iPad" planšetinis kompiuteris, turėjęs LPDDR4 laisvosios prieigos atmintį RAM. Pasirodžius 12,9 colių planšetiniam kompiuteriui vėliau buvo sukurtas mažesnis 9,7 colių (25 cm) modelis, pristatytas 2016 m. kovo 21 d. ir išleistas tų pačių metų kovo 31 d.

2017 m. birželio 5 d. pristatytas antrosios kartos „iPad Pro" modelis su „A10X Fusion" procesoriais, 64 GB talpos pagrindine atmintimi ir 512 GB talpos papildoma atmintimi. Atsisakyta 9,7 colių ekrano, jis pakeistas 10,5 colių (27 cm) ekranu, o 12,9 colių modelis nežymiai atnaujintas. Po šio pristatymo sustabdyta abiejų pirmosios kartos „iPad Pro" modelių gamyba.

Trečiosios kartos „iPad Pro" planšetiniai kompiuteriai, pristatyti 2018 m. spalio 30 d. yra dviejų dydžių: 11 colių (vietoje 10,5 colių modelio iš pirmosios kartos) ir 12,9 colių ir pasižymi tuo, kad yra visaekraniai. Jų atminties talpa siekia iki 1 TB, o veido atpažinimo identifikacija (angl. *Face ID*) veikia tiek vertikalioje, tiek horizontalioje pozicijoje – to negalima padaryti „iPhone" telefonais, kurie turi veido atpažinimo identifikacijos funkciją. Šios planšetės yra pirmosios iš „iPad" serijos be pradžios (angl. *Home*) mygtuko, nes atsisakyta piršto atspaudo identifikacijos (angl. *Touch ID*).

Pirmoji karta
-------------

2015 m. rugsėjo 9 d. „Apple" renginyje buvo pristatyti trijų spalvų (sidabrinės, auksinės ir pilkos) 12,9 colių „iPad Pro" modeliai. Jie išleisti 2015 m. lapkričio 11 d. Jungtinėse Amerikos Valstijose.
2016 m. kovo 21 d. „Apple" konferencijoje pristatytas 9,7 colių „iPad Pro" modelis, kurį galima įsigyti ir rožinio aukso spalvos. Įsigijus paprasčiausią 32 GB talpos 9,7 colių „iPad Pro" modelį suteikta galimybė jungtis tiek prie mobiliojo, tiek prie belaidžio interneto tinklo. Anksčiau tai buvo įmanoma tik įsigijus 128 GB „iPad Pro" modelį. 9,7 colių modelis išleistas 2016 m. kovo 31 d.

Palyginti su „iPad Air 2" modeliu, 9,7 colių „iPad Pro" pasižymi greitesniu centriniu procesoriumi, geresne kamera, ir yra pirmoji „iPad" planšetė, turinti „True Tone" ir „Retina Flash" blykstes. Šis modelis turi daugiausiai atminties, net iki 256 GB, ir „True Tone" skystakristalį ekraną, kurio spalvos ir ryškumas prisitaiko prie aplinkos šviesos.

Abu „iPad Pro" modeliai turi A9X lustines korteles ir „Apple" M9 judesio koprocesorius, tačiau 9,7 colių modelio centrinis procesorius šiek tiek lėtesnis (2,16 GHz palyginti su 12,9 colių modeliu, kurio sparta 2,26 GHz), o laisvosios prieigos atminties (RAM) talpa tik 2 GB. Juose įdiegtos kelios standartinės „iPad" technologijos, tokios kaip piršto atspaudo identifikacija ir tinklainės ekranas (angl. *Retina Display*). Atsiranda ir naujų technologijų – išmanioji jungtis (angl. *Smart Connector*) ir keturi stereogarsiakalbiai – po du kompiuterio viršuje ir apačioje. 12,9 colių modelis turi 2 732 ir 2 048 tinklainės ekraną (264 pikselių colyje), o 9,7 colių modelis – 2 048 ir 1 536 tinklainės ekraną (264 pikselių colyje), ir pasižymi kintamo ekrano atnaujinimo dažnio technologija – tai pirmasis „Apple" modelis, kuriame ji įdiegta. 12,9 colių „iPad Pro" modelis – pirmasis turėjęs 4 GB talpos laisvosios prieigos atmintį (RAM).

Jony Ive‘as sukūrė kitą 12,9 colių „iPad Pro" modelio versiją ir perdavė ją „Time for Design" aukcionui. Šio išskirtinio „iPad Pro" modelio nugarėlėje išraižytas užrašas *Edition 1 of 1*, jis išsiskiria auksinės geltonos spalvos anoduotu dizainu, mėlynu odiniu išmaniuoju dėklu ir oranžiniu odiniu „Apple" pieštuko dėklu. „Apple" neparduoda nė vieno iš šių gaminių

Antroji karta
-------------

Antrosios kartos „iPad Pro" pristatytas 2017 m. birželio 5 d. tarptautinėje „Apple" programuotojų konferencijoje (*Apple Worldwide Developers Conference*, *WWDC*) kartu su „iOS 11" operacine sistema. Antrosios kartos 10,5 colių ir 12,9 colių „iPad Pro" modeliai turi A10X 16 branduolių centrinį procesorių, „Apple" „ProMotion" ekraną, palaikantį HDR10 ir „Dolby Vision" turinį (naudojant „iOS 11" arba naujesnę operacinę sistemą). Šių modelių ekrano atnaujinimo dažnis 120 Hz, o „True Tone" technologiją palaikančio ekrano ryškumas net 50 % didesnis nei ankstesnių modelių. Abiejų modelių gale įmontuotos 12 megapikselių kameros su keturiais šviesos diodais ir „True Tone" blykste, o priekyje 7 megapikselių kamera su „Retina Flash" blykste. Jie turi C tipo USB jungtį ir įkraunami „Lightning" laidais, palaikančiais C tipo USB greitojo įkrovimo technologiją. Antrosios kartos „iPad Pro" atmintis siekia 512 GB.

Trečioji karta
--------------

Trečiosios kartos „iPad Pro" pristatytas 2018 m. spalio 30 d. „Apple" renginyje Howardo Gilmano operos teatre (*Howard Gilman Opera House*) Brukline, Niujorke. Naujo dizaino 2018 m. modeliai pasižymi naujais visaekraniais „Liquid Retina" korpusais, veido atpažinimo identifikacija, patobulintomis 12 MP ir 7 MP kameromis, C tipo USB jungtimi ir „Apple" A12X bioniniu procesoriumi. Šie planšetiniai kompiuteriai yra dviejų dydžių: 11 colių ir 12,9 colių ir yra pirmieji (po „iPhone X") „iPad" modeliai turintys skystakristalius ekranus su „Tap to Wake" funkcija ir iki 1 TB vidinės atminties. Trečiosios kartos planšetiniai kompiuteriai neturi piršto atspaudo identifikacijos (ją pakeitė veido atpažinimo identifikacija) ir ausinių lizdo. Šie planšetiniai kompiuteriai išleisti 2018 m. lapkričio 7 d. ir yra tik sidabrinės arba kosminės pilkos spalvos.

Priedai
-------

Išskirtinai „iPad Pro" planšetiniams kompiuteriams sukurti keturi priedai, kurie parduodami atskirai: išmanusis atverčiamas dėklas „Smart Cover", nuimama išmanioji klaviatūra „Smart Keyboard", aktyvusis „Bluetooth" palaikantis jutiklinis rašiklis „Apple Pencil" – ir prie formos prisitaikantis silikoninis dėklas skirtas išmaniajai klaviatūrai.

Išmanioji klaviatūra
--------------------

Išmaniąją klaviatūrą galima prijungti prie „iPad Pro" išmaniąją jungtimi „Smart Connector" – magnetiniais jungikliais perduodami duomenys ir tiekiamas maitinimas. Išmaniąją klaviatūrą galima perlenkti pusiau ir naudoti kaip atraminį laikiklį, tuo ji panaši į konkurentų „Microsoft" modelį „Surface Pro". Išmaniosios klaviatūros dizainas panašus į kito priedo, išmaniojo dėklo „Smart Cover" dizainą.

„Apple" pieštukas
-----------------

### Pirmoji karta

Pirmosios kartos „Apple" pieštukas – tai išskirtinai „iPad Pro", „iPad 2018", „iPad Air" ir „iPad Mini" planšetėms sukurtas jutiklinis rašiklis, išleistas 2019 m. Šis priedas įkraunamas pačiame planšetiniame kompiuteryje integruota „Lightning" jungtimi. „iPad Pro" planšetiniuose kompiuteriuose įmontuotas naujas, greičiau reaguojantis ir didesnės raiškos ekranas nei ankstesniuose „iPad" modeliuose ir įdiegtas „Apple" pieštuko palaikymas. Pagrindiniame „Apple" renginio pristatyme pademonstruotos piešimo, leidinių maketavimo ir dokumentų anotavimo galimybės.

### Antroji karta

Antrosios kartos „Apple" pieštukas veikia tik su 2018 m. laidos „iPad Pro" modeliais. Sukurtos naujos technologijos – valdymas rankų gestais, belaidis suporavimas ir belaidis įkrovimas per „iPad" planšetę.

Atsiliepimai
------------

### Bendroji apžvalga

„iPad Pro" 9,7 colių modelis sumušė visų prieš tai išleistų planšečių rekordus tokiose srityse, kaip spalvų ryškumas, ekrano atspindėjimas, vaizdo ryškumas, kontrasto lygis ryškioje aplinkos šviesoje ir mažiausias spalvų iškraipymas. Tačiau ištestavus 12,9 colių „iPad Pro" modelį jo kontrasto koeficientas tamsoje buvo aukštesnis.

Nors „Apple" reklamavo savo planšetes kaip asmeninių kompiuterių pakaitalus, didžiosios dalies apžvalgininkų vertinimu, kol jose veiks dabartinė operacinė sistema, jos nesugebės pakeisti nešiojamųjų kompiuterių, kuriuose įrašytos „Microsoft Windows", „macOS" arba „Linux" darbalaukio operacinės sistemos.

### Pirmosios kartos apžvalga

Scottas Steinas iš „CNET" gyrė greitesnį procesorių ir naujus priedus. Vis dėlto jis neigiamai įvertino tiek planšečių, tiek priedų kainas, atkreipdamas dėmesį, jog jų procesorius šiek tiek lėtesnis ir turi mažiau laisvosios prieigos atminties (RAM) palyginti su didesniais 12,9 colių modeliais. Mattas Swideris iš „TechRadar" gyrė paprastumą naudotis, didelės talpos 256 GB sąranką, „True Tone" ekraną, tačiau nebuvo patenkintas aukšta pradine kaina. Garethas Beavis skyrė teigiamą įvertinimą už platų ekraną ir garso kokybę, bet, jo manymu, akumuliatoriaus gyvavimo trukmė galėtų būti ilgesnė.

### Antrosios kartos apžvalga

Maxas Parkeris iš „TrustedReviews" ir Garethas Beavis iš „TechRadar" labai teigiamai įvertino 10,5 colių modelio aukštos kokybės garsą ir galią, tačiau abu apžvalgininkai pritarė, kad planšetė brangi.

Laurena Goode iš „The Verge" apžvelgdama 12,9 colių antrosios kartos „iPad Pro" planšetę gyrė kokybišką kamerą, A10X procesorių ir didelį ekraną, tačiau, jos manymu, ji galėtų būti pigesnė.

### Trečiosios kartos apžvalga

Trečiosios kartos „iPad Pro" modeliai teigiamai įvertinti dėl geresnių ekranų, siauresnių korpuso kraštų, veido atpažinimo funkcijos, greičio ir patobulinto centrinio procesoriaus. Benas Sinas iš „Forbes" atkreipė dėmesį, kad nors šių planšečių ekranai yra skystakristaliai, dėl 120 Hz atnaujinimo dažnio ekrano vaizdas atrodo tolygesnis. Perėjimas prie C tipo USB jungties sulaukė skirtingų vertinimų – norint prijungti išorinį monitorių ir įkrauti įrenginius naudojant senos kartos laidus ir ausines reikalingi papildomi adapteriai. Kai kurie apžvalgininkai pastebėjo, kad nors aparatinės įrangos naujovės yra puikus žingsnis pirmyn, dėl ribotos „iOS"operacinės sistemos, įskaitant išorinių atminties įtaisų trūkumą, trečiosios kartos planšetės negali varžytis su kompiuteriais. Jie taip pat kritikavo aukštas kainas.

„iPadOS" operacinė sistema sprendžia išorinių atminties įtaisų trūkumo problemą ją palaikančiuose „iPad" planšetėse.

### Ilgaamžiškumo problemos

Planšetės korpusas sulaukė kritikos, nes lenkiamas lengvai perlūžta. Diskusijų forumuose vartotojai skundėsi, kad „iPad" planšetės sulinkdavo panaudojus vos kelias dienas arba ilgiau panešiojus kuprinėse. „YouTube" turinio kūrėjas Zackas Nelsonas savo kanale „JerryRigEverything" įkėlė vaizdo įrašą, kuriame rodoma, kaip jam pradėjus nestipriai lenkti planšetę per centrą, ji ima traškėti ir lūžta. Nelsonas padarė išvadą, kad „du silpniausi taškai yra abiejuose „iPad Pro" kampuose per patį vidurį ir įskilimai atsirado ypač netinkamoje vietoje įmontuotoje mikrofono angoje ir „Apple" antrosios kartos pieštukui krauti skirtame lizde. Į viešumą iškilo pranešimai, kad planšetės linksta vos ištraukus jas iš dėžės (didžioji jų dalis – mobiliojo ryšio tinklo modeliai). „Apple" greitai sureagavo į šiuos pranešimus patikindama, kad tai visiškai normalu ir nėra problema, už ką sulaukė kritikos. Pasak „Apple", lankstymasis yra naujo gamybos proceso šalutinė pasekmė. Šiai problemai spręsti buvo sukurtas pagalbos puslapis.

Šaltiniai
---------

1. ↑  Love, Julia (September 9, 2015). Bigger iPad announced at Apple 'monster' event Archyvuota kopija 2015-09-09 iš Wayback Machine projekto.. Reuters. San Francisco. Nuoroda tikrinta September 9, 2015.
2. ↑  [Dillet, Roman (September 9, 2015). Apple Unveils The iPad Pro. TechCrunch. Nuoroda tikrinta September 9, 2015.
3. ↑  Apple – Press Info – Epic 12.9-inch iPad Pro Available to Order Online Wednesday & Arrives in Stores Later This Week, *Apple Inc.*
4. ↑  The A9X SoC & More To Come – The iPad Pro Preview: Taking Notes With iPad Pro, AnandTech. November 11, 2015. Nuoroda tikrinta November 11, 2015.
5. 1 2   Seifert, Dan (March 21, 2016), New iPad Pro announced: $599, 9.7-inch display, weighs less than one pound. The Verge. Nuoroda tikrinta August 14, 2016.
6. ↑  Apple announces new 10.5-inch iPad Pro, June 5, 2017|date=2017-06-05
7. ↑  Mayo, Benjamin (April 16, 2016). Jony I’ve designs one-of-a-kind iPad Pro, Smart Cover and Apple Pencil case for special Design Museum auction[neveikianti nuoroda]. 9to5Mac. Nuoroda tikrinta October 21, 2017.
8. ↑   10.5-inch and 12.9-inch 2017 iPad Pro FAQ: Everything you need to know!. iMore. Nuoroda tikrinta June 15, 2017.
9. ↑  Highlights from Apple’s keynote event. *Apple Newsroom*. Nuoroda tikrinta October 31, 2018
10. ↑  New iPad Pro with all-screen design Is most advanced, powerful iPad ever. *Apple Newsroom*. Nuoroda tikrinta October 31, 2018
11. ↑  Smith, Chris (November 3, 2017). Every new iPhone X gesture you need to learn. BGR. Penske Media Corporation. Archived from the original on December 5, 2017. Nuoroda tikrinta March 18, 2019
12. ↑  iPad Pro – Technical Specifications. *Apple*. Nuoroda tikrinta October 31, 2018.
13. ↑  Marques Brownlee (October 30, 2018), 2019 *iPad Pro Impressions: Incredibly Thin!*, retrieved October 31, 2018
14. ↑  iPad Accessories. *Apple.* September 15, 2015. Nuoroda tikrinta September 28, 2015.
15. ↑  Ziegler, Chris (September 9, 2015). The iPad Pro has an optional Smart Keyboard cover for $169. The Verge. Nuoroda tikrinta September 28, 2015.
16. ↑  Hands-on with the iPad Pro’s Smart Keyboard. *Macworld*. Nuoroda tikrinta June 19, 2017.
17. ↑  Apple Introduces iPad Pro Featuring Epic 12.9-inch Retina Display. *Apple.com.* Apple Press Info. Archived from the original on September 11, 2015. Nuoroda tikrinta September 11, 2015
18. ↑  Ulanoff, Lance (September 12, 2015). Apple is not following Jobs' script and that’s OK. *Mashable*. Archived from the original on September 15, 2015. Nuoroda tikrinta September 15, 2015.
19. ↑  Statt, Nick (September 9, 2015). Here’s why Apple made the stylus that Steve Jobs hated: Styluses and screens have come a long way. *The Verge.* Archived from the original on September 10, 2015. Nuoroda tikrinta September 10, 2015.
20. ↑  Harley; et al. United States Patent: 8638320. Archyvuota kopija 2015-09-26 iš Archive.is projekto *Patent Full Text.* Nuoroda tikrinta September 10, 2015.
21. ↑  King, Hope (September 9, 2015). Apple criticized for Photoshopping smile on woman’s face. *CNN.com.* CNN Money. Archived from the original on September 10, 2015. Nuoroda tikrinta September 10, 2015.
22. ↑  Price, Rob (September 9, 2015). Apple just announced a product that Steve Jobs famously hated. *Business Insider*. Archived from the original on September 15, 2015. Nuoroda tikrinta September 15, 2015.
23. ↑  Davies, Chris (September 9, 2015). Apple Pencil for iPad Pro revealed: The stylus' time has come. *Slashgear*. Archived from the original on September 10, 2015. Nuoroda tikrinta September 15, 2015.
24. ↑  Your old Apple Pencil isn’t compatible with the new iPad Pro. *The Verge.* Nuoroda tikrinta November 2, 2018.
25. ↑  The new Apple Pencil 2 has gesture controls and charges wirelessly from the iPad Pro. *The Verge.* Nuoroda tikrinta November 2, 2018.
26. ↑  iPad Pro 9.7 analysis shows record display performance, iPhone 7 screen upgrade possibilities. 9to5 Mac
27. ↑  iPad Pro – What’s a Computer?. Apple Inc. on YouTube. August 1, 2016. Nuoroda tikrinta August 13, 2016
28. ↑  iPad Pro 9.7 review: Apple’s best tablet, but it won’t replace a laptop.
29. ↑  No, The 9.7 iPad Pro Won’t Replace A Windows Laptop – Forbes.
30. ↑  Scott, Steve (February 7, 2017). Can an iPad Pro Replace My Laptop?[neveikianti nuoroda] Nuoroda tikrinta January 12, 2019.
31. ↑  Stein, Scott (March 30, 2016). iPad Pro 9.7-inch review.
32. ↑  Swider, Matt (January 27, 2018). iPad Pro 9.7 review. *TechRadar*.
33. ↑  Beavis, Gareth. iPad Pro 12.9 (2015) review. *TechRadar*. Nuoroda tikrinta April 3, 2018.
34. ↑  Parker, Max (March 9, 2018). iPad Pro 10.5 review. *trustedreviews.*
35. ↑  Beavis, Gareth. iPad Pro 10.5 review. *TechRadar.* Nuoroda tikrinta April 3, 2018.
36. ↑  Lauren Goode (June 20, 2017). iPad Pro 12.9-inch review. *The Verge.* Nuoroda tikrinta April 4, 2018.
37. ↑  Sin, Ben. iPad Pro (2018) Review: The Computer Of Tomorrow, With Compromises From Today. *Forbes.* Nuoroda tikrinta November 14, 2018.
38. ↑  iPad Pro is nipping at the MacBook’s tail: Review in progress. *CNET.* November 5, 2018. Nuoroda tikrinta November 14, 2018.
39. ↑  The 5-Point 2018 iPad Pro review: Awesome hardware held back by software and pricing. *VentureBeat.* November 14, 2018. Nuoroda tikrinta November 14, 2018
40. ↑  Apple iPad Pro review 2018: the fastest iPad is still an iPad. *The Verge.* Nuoroda tikrinta November 14, 2018.
41. ↑  How to use external storage on iPad and iPhone with iOS 13. Nuoroda tikrinta August 1, 2019.
42. ↑  Welch, Chris (November 16, 2018). Apple’s new iPad Pro seems to bend pretty easily. *The Verge.* Nuoroda tikrinta November 18, 2018.
43. ↑  Mamiit, Aaron (November 17, 2018). New iPad Pro’s durability in question after it fails YouTuber’s bend test. Digital Trends. Nuoroda tikrinta November 18, 2018.
44. ↑  JerryRigEverything (November 16, 2018), iPad Pro Bend Test! – Be gentle with Apples new iPad…, retrieved March 14, 2019.
45. ↑  Cao, Peter (December 21, 2018). Apple responding to 'bent' iPad Pro controversy, insists flatness 'tighter than previous generations'. 9to5Mac. Nuoroda tikrinta January 4, 2019.
46. ↑  Simon, Michael (December 27, 2018). Apple’s gaslighting over bent iPads is a stunning response to a serious problem. *Macworld.*
47. ↑  Wuerthele, Mike (December 20, 2018). No, Apple, a slightly bent iPad Pro straight out of the box isn’t acceptable. *AppleInsider.* Nuoroda tikrinta January 4, 2019.
48. ↑  Welch, Chris (January 5, 2019). Apple seeks to end bent iPad Pro controversy with new support page. *The Verge.* Nuoroda tikrinta January 5, 2019.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RApple Inc. |
| --- |
|  |
| Svarbiausi darbuotojai | 
**Įkūrėjai**: Steve Jobs, Steve Wozniak, Ronald Wayne; **Vadovas**: Tim Cook |  |
|  |
| Techninė įranga | 
 iPad (Air, Pro) **·**  iPhone (Pro) **·**  iPod (Touch) **·**  Mac (iMac, Pro, mini, Studio) **·**  MacBook (Air, Pro) **·**  Display (Pro, Studio) **·**  AirPods (Pro, Max) **·**  EarPods **·**  TV **·**  Watch; **Procesoriai**: Apple M1 **·**  Apple A15 (ir ankstesni); **Jungtys**: Lightning |
|  |
| Programinė įranga | 
**Operacinės sistemos**: iOS **·**  iPadOS **·**  macOS **·**  tvOS **·**  watchOS; **kt**.: Face ID **·**  Finder **·**  iWork **·**  iTunes **·**  Safari **·**  Shazam **·**  Siri |
|  |
| Parduotuvės ir paslaugos | 
Shop **·**  App Store **·**  iTunes Store **·**  Mac App Store; **kt**.: Arcade **·**  Books **·**  Fitness **·**  iCloud **·**  Maps **·**  Music **·**  News **·**  Pay **·**  Podcasts **·**  TV |
|  |
| 
Kategorija **·**  Vikiteka |

 |